《题鹿田西寺壁》
宋代·吴琳

为从吏隐招提宿，相望城中隔几尘。
云暗雨来疑是晚，山深寒在不知春。
锄松得石添幽径。接竹通泉隔近邻。
此去又寻三洞约，初平应怪我来频。

作者简介：吴琳，字禹玉，号存吾，宣城（今安徽宣州）人，徙居金陵（今江苏南京）。理宗宝祐四年（一二五六）进士。曾通判婺州。端宗景炎间知南康军（清雍正《江西通志》卷四六）。事见《吴礼部诗话》、清光绪《宣城县志》卷一三。今录诗二首。